Uldis Stabulnieks

Uldis Stabulnieks (dzimis  Rīgā, miris ) bija latviešu komponists, pianists un dziedātājs.

 Dzīvesgājums 
Dzimis 1945. gadā Rīgā. Mācījās Emīla Dārziņa mūzikas vidusskolā (1952—1963). 1965. gadā Stabulnieks bija viens no karavīru ansambļa "Zvaigznīte" dibinātājiem, kas 1967. gadā uzvarēja festivālā "Liepājas dzintars" un kļuva par Tallinas džeza festivāla diplomandu.

Studēja Latvijas Valsts konservatorijā, 1972. gadā beidza Jāņa Dūmiņa kordiriģēšanas klasi, bet 1975. gadā Valentīna Utkina vadīto kompozīcijas klasi. 1972. gadā radīja pirmo latviešu blūzu (Miglas blūzs).
1974. gadā Stabulnieks savas "Džeza improvizācijas" notis pa pastu nosūtīja uz Monako 2. Starptautisko džeza tēmu konkursu un ieguva 3. godalgu.musicabaltica.com

No 1969. līdz 1988. gadam Stabulnieks bija Latvijas Televīzijas un radio estrādes un vieglās mūzikas orķestra koncertmeistars, līdztekus dziedāja kamerkorī Ave Sol. 
No 1970. gadu vidus Stabulnieks vadīja Latvijas Filharmonijas ansambli (vēlāko Tip Top), kur dziedāja tā laika zvaigznes Margarita Vilcāne un Ojārs Grīnbergs. Strādāja par pianistu lielākajā daļā Latvijas teātru, komponēja mūziku teātra izrādēm.

Populārākās dziesmas Mikrofona aptaujā: "Belladonna" (8. vieta, 1976), "Par nesatikšanos" (5. vieta, 1980), "Nāk debesis" (9. vieta, 1980), "Tik un tā" (2. vieta, 1981), "Paliec un neaizej" (9. vieta, 1981), "Solījums" (8. vieta, 1982), "Trijjūgs iz tumsas" (16. vieta, 1985), "Ejot cauri rudziem" (11. vieta, 1986), "Dārza valsis" (17. vieta, 1987), "Varbūt" (5. vieta, 1989).

Sarakstījis mūziku filmām "Četri meklē miljonu" (1979), "Svešās kaislības" (1983), "Aizaugušā grāvī viegli krist" (1986) un "Dīvainā mēnessgaisma" (1987), filmējies epizodiskā lomā filmā "Elpojiet dziļi" (1967).

Miris 2012. gadā Rīgā. Apglabāts Rīgas 1. Meža kapos.

 Apbalvojumi 
 The Second International Jazz Theme competition in Monaco (3. vieta, 1974)
 Lielā mūzikas balva (1995)
 Autortiesību bezgalības balva (2004)
 Aleksandra Čaka balva (2007)
 Atzinības krusts, 4. šķira (2011)

 Diskogrāfija 
 Albumi 
 "Tik un tā ‎(LP, Мelodija, 1985)
 "Svētki daudzskaitlī" ‎(LP, Melodija, 1988)
 "Tik un tā" ‎(CD, Mikrofona ieraksti, 2002)
 "Es mīlu dzīvi skaisto" ‎(CD, Mikrofona ieraksti, 2012)	

 Minialbumi 
 Ojārs Grīnbergs. "Mums vajadzīgs miers" (Melodija, 1974)
 "Neskaramam nepieskaros" (Melodija, 1975)
 "Rīgai" (Melodija, 1979)
 "Joku dziesmas: Četras variācijas par retro tēmu", Melodija, 1983)

 Atsauces 

 Ārējās saites 

 LMIC profils 

Kategorija:1945. gadā dzimušie
Kategorija:Rīgā dzimušie
Kategorija:2012. gadā mirušie
Kategorija:Latviešu komponisti
Kategorija:Latvijas pianisti
Kategorija:Latviešu dziedātāji
Kategorija:Latvijas Mūzikas akadēmijas absolventi
Kategorija:Atzinības krusta virsnieki
Kategorija:Rīgas Meža kapos apbedītie